A razón pa no incluir extraterrestres en as suyas obras ye explicada por o propio Asimov en un d'os suyos libros, en un d'os comentarios previos a o recontamiento (que seguntes o propio autor qualques lectors consideran millors que os relatos en ell). En una d'as suyas primeras historias, Homo Sol, a civilización humana entra en contacto con a Federación, compuesta por sers humanoides, que no son humanos. Os humanos, encara que mas atrasaus en o tecnolochico contan con un gran potencial d'expansión y aprendizache. Isto pareixió agradar pro a John W. Campbell (editor d'Asimov y escritor anterior a la edat d'oro). Manimenos, pa Campbell «humano» significaba, por defecto, occidental d'o norte d'Europa. Iste enfoque no estió d'o agrado de Asimov (d'orichen ruso-chodigo) y pa privar iste tipo de conflictos, decidió de crear galaxias nomas humanas, en as qualas no se fa referencia a razas.